**Rámcová dohoda č.**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej

len **„ObZ“**) a podľa § 83 zákona č. 343/2015 Z.z. o verejnom obstarávaní a o zmene a doplnení niektorých

zákonov v znení neskorších prepisov (ďalej len „zákon 343/2015 Z.z.“)

(ďalej len „Rámcová dohoda“)

Zmluvné strany

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

zastúpený

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

(ďalej len „Objednávateľ)

**Dodávateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

e-mail:

registrácia:

(ďalej len „Dodávateľ“)

(Objednávateľ a dodávateľ ďalej spolu len „**Zmluvné strany**“ alebo každý samostatne aj ako „**Zmluvná strana**“)

**ÚVODNÉ USTANOVENIA**

1. Zmluvné strany uzatvárajú túto Rámcovú dohodu v súlade s výsledkom verejnej súťaže na predmet zákazky „Technické zabezpečenie špecializovaných výsluchových miestností pre detské obete a ďalšie obzvlášť zraniteľné obete trestných činov kamerovým zabezpečovacím systémom“, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/2020 dňa XX.0X.2020 pod značkou XXXX -XXX (ďalej len „VO“).
2. Základným účelom tejto Rámcovej dohody je v súlade s výsledkom verejného obstarávania zabezpečenie kúpy predmetu tejto Rámcovej dohody, tak ako je definovaný v čl. I  bode 1.1. a v Prílohe č. 1 a v Prílohe č. 2 tejto Rámcovej dohody.
3. Objednávateľ pri uzatváraní tejto Rámcovej dohody koná ako verejný obstarávateľ v zmysle ustanovenia §7 zákona ods. 1 písm. a) zákona 343/2015 Z.z.
4. Táto Rámcová dohoda je uzavretá v súlade s § 83 ods. 4 zákona č. 343/2015 Z.z. s jedným hospodárskym subjektom s tým, že zákazky sa zadávajú v rámci podmienok určených v tejto Rámcovej dohode. Zadávaniu zákazky môže predchádzať písomná konzultácia.

**Článok I.**

**PREDMET RÁMCOVEJ DOHODY**

.

1. Predmetom tejto Rámcovej dohody je záväzok Dodávateľa dodať Objednávateľovi technické zariadenia, ktorých technická špecifikácia je uvedená v Prílohe č. 1 tejto Rámcovej dohody (ďalej len „tovar/y) a poskytnúť súvisiace služby, ktorých presná špecifikácia je uvedená v Prílohe č. 1 (ďalej len „služby“) tejto Rámcovej dohody a v súlade s vlastným návrhom plnenia, ktorý tvorí prílohu č. 2 tejto Rámcovej dohody a záväzok Objednávateľa za dodaný tovar a poskytnuté služby zaplatiť Dodávateľovi dohodnutú cenu v súlade s čl. V. tejto Rámcovej dohody.
2. Tovar a s ním súvisiace služby budú poskytované Objednávateľovi na základe jednotlivých písomných objednávok.
3. Objednávateľ nie je povinný vyčerpať predpokladaný maximálny finančný limit tejto Rámcovej dohody. Celkové zakúpené množstvo tovarov a súvisiacich služieb bude závisieť od finančných možností a konečných potrieb Objednávateľa počas platnosti a účinnosti tejto Rámcovej dohody.

**Článok II.**

**PRÁVA A POVINNOSTI ZMLUVNÝCH STRÁN**

1. Všetky dokumenty súvisiace s touto Rámcovou dohodou a to najmä písomné objednávky, faktúry, dodacie listy, technická špecifikácia vrátane technických listov a pod. zmluvné strany vypracovávajú v slovenskom jazyku, a tieto dokumenty musia obsahovať všetky dohodnuté a všeobecne záväznými právnymi predpismi platnými na území SR vyžadované údaje.
2. Dodávateľ je povinný:
   1. Objednávateľovi dodať tovar a poskytnúť služby podľa tejto Rámcovej dohody v dohodnutej kvalite, rozsahu, cene a v termínoch, v zmysle písomnej objednávky objednávateľa,
   2. sa zaväzuje dodať tovar a poskytnúť služby v lehote do 30 pracovných dní odo dňa doručenia písomnej objednávky elektronickou poštou na adresu uvedenú v bode 10.4 tejto Rámcovej dohody.
   3. sa zaväzuje dodať tovar a poskytovať službu v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto zmluvy. Dodávateľ sa zaväzuje súčasne s odovzdaním tovaru odovzdať Objednávajúcemu aj všetky doklady, ktoré sa na dodaný tovar vzťahujú (ako napr. návod na použitie, informácie o  manipulovaní a skladovaní),
   4. poskytnúť služby spojené s dodaním tovaru na miesto dodania, s vyložením v mieste dodania, s odberom a ekologickou likvidáciou tovaru,
   5. odstrániť nedostatky a vady poskytnutých služieb a dodaného tovaru, ktoré evidentne zapríčinil Dodávateľ na svoje náklady v lehote podľa čl. III. bod 3.4. tejto Rámcovej dohody,
3. Dodávateľ prehlasuje, že je držiteľom potvrdenia o priemyselnej bezpečnosti podnikateľa vydaného podľa § 43 a nasl. zákona č. 215/2004 Z.z. o ochrane utajovaných skutočností a o zmene a doplnení niektorých zákonov v znení neskorších predpisov; stupeň utajenia na oboznamovanie sa s utajovanou skutočnosťou „Vyhradené“. Úradne overená kópia tohto potvrdenia tvorí prílohu č. 4 tejto Rámcovej dohody.

1. Dodávateľ prehlasuje, že je držiteľom platnej licencie na prevádzkovanie technickej služby podľa § 7 ods. 1 zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov alebo prehlásenie výrobcu. Úradne overená kópia tohto potvrdenia tvorí prílohu č. 5 tejto Rámcovej dohody.

2.5 Dodávateľ je povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Rámcovej dohody a poskytnúť im všetku potrebnú súčinnosť. Oprávnené osoby na výkon kontroly/auditu/overovania sú najmä:

1. riadiaci orgán pre príslušný Operačný program a ním poverené osoby,
2. útvar následnej finančnej kontroly a ním poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. orgán auditu, jeho spolupracujúce orgány a nimi poverené osoby,
5. splnomocnení zástupcovia Európskej Komisie a Európskeho dvora audítorov,
6. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

2.6. Objednávateľ je povinný:

* 1. poskytnúť Dodávateľovi potrebnú súčinnosť pri poskytovaní služby podľa tejto Rámcovej dohody, viesť evidenciu požadovaných dokladov súvisiacich s preberaním a odovzdávaním služieb,
  2. sprístupniť miesto pre dodanie tovaru a poskytnutie služby,
  3. v dohodnutom termíne prevziať tovar a sním súvisiace služby.

**Článok III.**

**KVALITA TOVARU A POSKYTNUTÝCH SLUŽIEB, ZÁRUKA, ZODPOVEDNOS´T ZA VADY A ZA ŚKODU**

* 1. Objednávateľ je povinný vady dodaného tovaru a poskytnutých služieb písomne oznámiť Dodávateľovi bez zbytočného odkladu po ich zistení, najneskôr do uplynutia záručnej doby.
  2. Oznámenie o vadách tovaru a/alebo služby musí obsahovať:
  3. označenie a číslo rámcovej dohody,
  4. označenie a číslo písomnej objednávky,
  5. označenie a typ reklamovaného tovaru a/alebo služby,
  6. číslo dodacieho listu, resp. iné určenie času dodania,
  7. popis vady.
  8. Na nároky Objednávateľa z vád poskytovaných služieb a/alebo tovaru sa vzťahujú príslušné ustanovenia § 436 a nasl. Obchodného zákonníka.
  9. Dodávateľ poskytne Objednávateľovi záruku na dodaný tovar v lehote 24 mesiacov vrátane bezplatného záručného servisu po celý čas trvania záručnej doby s dobou odozvy najneskôr nasledujúci pracovný deň na mieste inštalácie Tovaru u Kupujúceho a garantovanou dobou odstránenia vady  do 7 dní odo dňa oznámenia vady. Záručná doba začína plynúť odo dňa prevzatia tovaru Objednávateľom. Dátum prevzatia tovaru bude uvedený na dodacom liste.
  10. Dodávateľ zodpovedá za bezchybný technický a právny stav tovaru a poskytovaných služieb a za to, že dodaný tovar bude počas záručnej doby spôsobilý na použitie na obvyklý účel, a že si zachová vlastnosti stanovené výrobcom.
  11. Ak Dodávateľ neposkytne služby a nedodá tovar riadne a včas, v množstve, akosti a vyhotovení dohodnutej zmluvnými stranami, alebo pri dodaní tovaru a poskytnutí služieb poruší niektorú z povinností vyplývajúcich mu z tejto Zmluvy, má dodaný tovar a poskytnuté súvisiace služby vady. Za vady sa považujú aj vady inštalácie tovaru a vady v dokladoch potrebných na užívanie tovaru. Zodpovednosť za vady sa spravuje príslušnými ustanoveniami Obchodného zákonníka.

**Článok IV.**

**MIESTO PLNENIA**

1. Miestom dodania tovaru a poskytnutia služieb sú miesta uvedené v Prílohe č. 1 tejto Rámcovej dohody.
2. Dodávateľ zabezpečí dodanie tovaru a poskytnutie služieb v množstve a v mieste podľa písomnej objednávky.
3. Služby a tovar sa budú poskytovať a dodávať za účasti Objednávateľa, resp. ním poverenej osoby alebo správcu objektu Objednávateľa.

**Článok V.**

**KÚPNA CENA A PLATOBNÉ PODMIENKY**

* 1. Cena za dodávku tovaru a poskytnutie súvisiacich služieb je stanovená dohodou v zmysle zákona NR SR č. 18/1996 Z. z. o cenách v znení neskorších predpisov (ďalej len „zákon č. 18/1996 Z. z.“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
  2. Kúpna cena musí zahŕňať všetky ekonomicky oprávnené náklady dodávateľa vynaložené v súvislosti s dodaním tovaru a poskytnutím služieb (najmä náklady za tovar, na obstaranie tovaru, colné a daňové poplatky, dopravu do miesta plnenia, poistenie do času prechodu nebezpečenstva škody na tovare na Objednávateľa, náklady na obalovú techniku a balenie, ako aj všetky ďalšie súvisiace služby) a primeraný zisk Dodávateľa.
  3. Kúpna cena musí byť stanovená v mene EURO. K fakturovanej kúpnej cene bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase dodania tovaru a poskytnutia služieb na základe písomnej objednávky.
  4. Maximálny finančný limit všetkých objednávok, ktoré sú výsledkom verejného obstarávania, je zhodný s predpokladanou hodnotou zákazky  vo výške 112 794,97 EUR bez DPH. Skutočnosť, že táto Rámcová dohoda je uzatvorená na maximálnu hodnotu, teda do výšky predpokladanej hodnoty zákazky, však nezadáva/nepredstavuje povinnosť Objednávateľa vyčerpať túto Rámcovú dohodu vo výške predpokladanej hodnoty, ako aj nad rámec vlastného návrhu plnenia kritéria na vyhodnotenie ponúk – teda maximálnej zmluvnej ceny za nákup tovaru vrátane inštalácie a súvisiacich prác podľa Prílohy č. 1 tejto Rámcovej dohody. V prípade, že počas trvania Rámcovej dohody nebude možné dodať tovar, ktorý ponúkol uchádzač vo svoje ponuke, je uchádzač oprávnený dodať tovar iný avšak s rovnakými alebo lepšími technickými parametrami, a to iba so súhlasom Objednávateľa.
  5. Maximálna jednotková cena za tovar a služby, ktoré tvoria predmet tejto Rámcovej dohody, vrátane príplatkov, je špecifikovaná v Prílohe č. 3 tejto Rámcovej dohody a je stanovená ako maximálna cena bez DPH, ktorá bola predmetom ponuky dodávateľa vo verejnom obstarávaní.
  6. Platby za služby a tovar budú realizované formou bezhotovostného platobného styku prostredníctvom finančného ústavu Objednávateľa po dodaní tovaru a poskytnutí služieb na základe faktúry vystavanej Dodávateľom, ktorej splatnosť je stanovená na 30 dní odo dňa jej doručenia objednávateľovi, a to na účet Dodávateľa uvedený v záhlaví tejto Rámcovej dohody. V prípade, že  služby a tovar budú spolufinancované z prostriedkov EÚ alebo obdobných finančných nástrojov, je lehota splatnosti faktúry stanovená na 60 dní odo dňa jej doručenia Objednávateľovi. Dodávateľ berie na vedomie, že uvedené financovanie platieb z prostriedkov EÚ alebo obdobných finančných nástrojov je časovo a administratívne náročné. Dodávateľ berie na vedomie aj časovú a administratívnu zložitosť interného procesu fakturácie platieb z rozpočtových prostriedkov Objednávateľa. Dodávateľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Rámcovej dohody. Podrobné platobné podmienky budú dohodnuté v uzatváraných písomných objednávkach.
  7. Dohodnutú cenu je možné meniť iba pri zmene colných a daňových predpisov alebo preukázateľnou zmenou cien výrobného závodu, vždy len po vzájomnej dohode zmluvných strán, v zmysle zákona č. 18/1996 Z. z., vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a v súlade s § 18 zákona č. 343/2015 Z. z..
  8. Faktúra musí spĺňať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra nebude spĺňať náležitosti daňového dokladu, je Objednávateľ oprávnený vrátiť Dodávateľovi faktúru na prepracovanie. Vrátením faktúry Dodávateľovi prestáva plynúť lehota jej splatnosti. Doručením novej faktúry začína plynúť nová lehota splatnosti faktúry.

**Článok VI.**

**PRAVIDLÁ PRE ZMENU SUBDODÁVATEĽA**

* 1. V Prílohe č. 5 tejto Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Dodávateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 5 tejto Rámcovej dohody, a to bezodkladne.
  3. V prípade zmeny subdodávateľa je Dodávateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
  4. Povinnosti Dodávateľa, vrátane pravidiel výberu subdodávateľa uvedené v bodoch 6.2 a 6.3 tohto článku Rámcovej dohody platia po celú dobu trvania tejto Rámcovej dohody.
  5. Dodávateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.

**Článok VII.**

**NADOBUDNUTIE VLASTNÍCTVA A PRECHOD NEBEZPEČENSTVA VZNIKU ŠKODY**

* 1. Vlastnícke právo k dodanému tovaru prechádza na Objednávateľa okamihom prevzatia tovaru Objednávateľom.
  2. Nebezpečenstvo vzniku škody na tovare prechádza na Objednávateľa okamihom prevzatia tovaru.

**Článok VIII.**

**SANKCIE**

1. V prípade omeškania Dodávateľa s poskytnutím služieb podľa jednotlivých písomných objednávok je Dodávateľ povinný uhradiť Objednávateľovi zmluvnú pokutu vo výške 0,05 % z celkovej fakturovanej čiastky za neposkytnuté služby, a to za každý aj začatý deň omeškania.
2. V prípade omeškania Dodávateľa s dodaním tovaru a to v lehote dohodnutej podľa v jednotlivých písomných objednávkach je Dodávateľ povinný uhradiť Objednávateľovi zmluvnú pokutu vo výške 0,05 % z ceny nedodaného tovaru, a to za každý aj začatý deň omeškania.
3. V prípade neodstránenia vád poskytnutých služieb a/alebo tovaru Dodávateľom podľa čl. III bod 3.6 je Dodávateľ povinný zaplatiť Objednávateľovi zmluvnú pokutu vo výške 0,05 % z ceny služieb alebo tovaru s odstraňovaním vád, s ktorými je v omeškaní, a to za každý aj začatý deň omeškania.
4. V prípade neuhradenia faktúry Objednávateľom v dohodnutej lehote splatnosti, môže Dodávateľ fakturovať objednávateľovi zákonný úrok z omeškania z dlžnej sumy za každý aj začatý deň omeškania.

**Článok IX.**

**SKONČENIE RÁMCOVEJ DOHODY**

* 1. Túto Rámcovú dohodu je možné skončiť:

1. písomnou dohodou zmluvných strán;
2. písomnou výpoveďou ktorejkoľvek zmluvnej strany;
3. písomným odstúpením od tejto Rámcovej dohody.
   1. Písomnou dohodou zmluvných strán táto Rámcová dohoda zaniká dňom uvedeným v takejto dohode.   
      V dohode o skončení Rámcovej dohody sa súčasne upravia aj nároky zmluvných strán vzniknuté   
      na základe alebo v súvislosti s touto Rámcovou dohodou.
   2. Túto Rámcovú dohodu môže každá zo zmluvných strán písomne vypovedať aj bez udania dôvodu s výpovednou dobou tri (3) mesiace. Výpovedná doba začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
   3. Objednávateľ môže od tejto Rámcovej dohody písomne odstúpiť, ak:
4. proti Dodávateľovi bol podaný návrh na vyhlásenie konkurzu alebo návrh na povolenie reštrukturalizácie;
5. Dodávateľ vstúpil do likvidácie;
6. Dodávateľ koná v rozpore s touto Rámcovou dohodou, všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni;
7. Dodávateľ opakovaným spôsobom porušuje svoje povinnosti vyplývajúce mu z písomných objednávok; pre účely tohto bodu Rámcovej dohody sa za porušovanie povinností opakovaným spôsobom rozumie porušenie povinností vyplývajúcich z písomných objednávok viac ako trikrát;
8. Dodávateľ nebol v čase uzavretia Dohody zapísaný v registri partnerov verejného sektora alebo ak bol vymazaný z registra partnerov verejného sektora;
9. v čase uzavretia Rámcovej dohody existoval dôvod na vylúčenie Dodávateľa pre nesplnenie podmienky účasti podľa  ods. 1 písm. a) zákona č.343/2015 Z. z.;
10. Rámcová dohoda nemala byť uzavretá s Dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
    1. Odstúpenie od tejto Rámcovej dohody musí mať písomnú formu, musí sa v ňom uviesť dôvod odstúpenia a musí byť doručené druhej zmluvnej strane. Odstúpenie od tejto Rámcovej dohody je účinné dňom nasledujúcim po dni jeho doručenia druhej zmluvnej strane.

**Článok X.**

**DORUČOVANIE**

* 1. Akákoľvek písomnosť alebo iné správy, ktoré sa doručujú v súvislosti s touto rámcovou dohodou (každá z nich ďalej ako „Oznámenie“) musia byť:

1. v písomnej podobe;
2. doručené osobne, poštou prvou triedou s uhradeným poštovným, kuriérom prostredníctvom kuriérskej spoločnosti alebo elektronickou poštou na adresy, ktoré budú oznámené v súlade s týmto článkom.
   1. Zmluvné strany sa dohodli, že možnosť doručovania elektronickou poštou sa neaplikuje v prípade, ak ide o zaslanie výpovede alebo odstúpenia od tejto Rámcovej dohody ktoroukoľvek zmluvnou stranou tejto Rámcovej dohody.
   2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne oznámi Dodávateľom v súlade s týmto článkom:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: XXX

tel.: XXX

email: XXX

* 1. Oznámenie poskytované Dodávateľom vrátane objednávok budú zaslané na adresy uvedené nižšie alebo iným osobám alebo na iné adresy, ktoré Dodávateľ priebežne oznámi Objednávateľovi v súlade s týmto článkom:

Dodávateľ:

XXX

(adresa pre doručovanie)

k rukám: XXX

tel.: XXX

email: XXX

* 1. Oznámenie nadobúda účinnosť dňom jeho doručenia a má sa za prevzaté:

1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;
2. v čase jeho doručenia, ale najneskôr piaty kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným;
3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

**Článok XI.**

**ZÁVEREČNÉ USTANOVENIA**

11.1 Rámcová dohoda sa uzatvára na dobu určitú, a to na dobu 24 mesiacov odo dňa nadobudnutia jej účinnosti, alebo do vyčerpania finančného limitu podľa čl. V bodu 5.4 tejto Rámcovej dohody, podľa toho, ktorá skutočnosť nastane skôr.

* 1. Meniť a dopĺňať Rámcovú dohodu je možné len písomne vo forme očíslovaných dodatkov k Rámcovej dohode, ktoré sa po ich podpísaní oboma zmluvnými stranami stanú neoddeliteľnou súčasťou Rámcovej dohody.
  2. Túto Rámcovú dohodu je možné počas doby jej trvania meniť len v súlade § 18 zákona 343/2015 Z. z.
  3. Práva a povinnosti zmluvných strán, pokiaľ táto Rámcová dohoda neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platných na území Slovenskej republiky.
  4. Táto Rámcová dohoda je vyhotovená v štyroch (4) rovnopisoch s platnosťou originálu, jeden (1) rovnopis zostane Dodávateľovi a tri (3) rovnopisy zostanú Objednávateľovi.
  5. Táto Rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní objednávateľ.
  6. Zmluvné strany prehlasujú, že túto Rámcovú dohodu prečítali, jej obsahu porozumeli a na znak súhlasu ju vlastnoručne podpisujú.
  7. Rámcová dohoda má nasledujúce prílohy, ktoré tvoria jej neoddeliteľnú súčasť:
     1. Príloha č. 1 - Opis predmetu zákazky
     2. Príloha č. 2 – Vlastný návrh plnenia
     3. Príloha č. 3 – Štruktúrovaný rozpočet ceny
     4. Príloha č. 4 – Úradne overená kópia platného potvrdenia o priemyselnej bezpečnosti podnikateľa vydaného podľa § 43 a nasl. zákona č. 215/2004 Z.z. o ochrane utajovaných skutočností a o zmene a doplnení niektorých zákonov v znení neskorších predpisov; stupeň utajenia na oboznamovanie sa s utajovanou skutočnosťou „Vyhradené“
     5. Príloha č. 5 - Zoznam subdodávateľov
     6. Príloha č. 6 – Úradne overená kópia platnej licencie na prevádzkovanie technickej služby podľa § 7 ods. 1 zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov.

V Bratislave dňa ........................... V Bratislave dňa .........................

Za Dodávateľa Za Objednávateľa

-–––––––––––––––––––– –––––––––––––––––––––